open-index/open-wikipedia-markdown huggingface dataset:
Այն երկրում

**«Այն երկրում»** (), 1997 թվականի ռուսական գեղարվեստական ֆիլմ, որը նկարահանել է ռեժիսոր Լիդիա Բոբրովան Բորիս Եկիմովի պատմվածքների հիման վրա։ Ֆիլմը մասնակցել է ավելի քան 30 միջազգային կինոփառատոների։

Բորիս Եկիմովը, որպես կանոն, գրել է պատմվածքներ Կրասնոդարի երկրամասի գյուղացիների կյանքի մասին ԽՍՀՄ տարիներին։ «Այն երկրում» ֆիլմի համար Բ. Եկիմովի պատմվածքների սյուժեները մի փոքր փոփոխվել են, քանի որ գործողությունը տեղափոխվել է 1990-ականների կեսերի Ռուսաստանի հյուսիսի տիպիկ գյուղ (ֆիլմը նկարահանվել է Արխանգելսկի մարզում)։ Ֆիլմը չի հնչյունավորվել ստուդիայում, այլ ձայնը ձայնագրվել է անմիջապես նկարահանման հրապարակում։ Դրա շնորհիվ ձեռք է բերվել վավերագրական էֆեկտ։ Բացի այդ, ֆիլմում դերերի մեծ մասը կատարում են ոչ պրոֆեսիոնալ դերասաններ։

## Սյուժե
Վերկոլա հյուսիսային գյուղում ապրող անասնապահ Նիկոլայ Սկուրիդինին հատկացվում է առողջարանի անվճար տոմս։ Ի նախանձ հարբեցող համագյուղացիների՝ աշխատասեր Նիկոլայը հնարավորություն է ստանում իր կյանքում առաջին անգամ հանգստանալ և բուժվել, բայց նրա կինը ուրախ չէ այս ուղեգրի համար՝ վախենալով, որ արձակուրդի ընթացքում իր ամուսինը կարող է դավաճանել իրեն։

Ֆիլմը պատմում է պարզ գյուղական կյանքի, հարբեցողության դեմ կոլտնտեսության նախագահի պայքարի և տղամարդու պարզ երջանկության մասին։

## Դերերում
* Դմիտրի Կլոպով - Նիկոլայ Սկուրիդին
* Վլադիմիր Բորչանինով - Չապուրին
* Ալեքսանդր Ստախեև - Զայկա
* Աննա Օվսյաննիկովա - Աֆանասևնա
* Անդրեյ Դունաև - Կոնստանտին
* Յուրի Բոբրով - Ալյոշկա
* Սվետլանա Գայտան - Ալկա
* Վարվառա Կլոպովա - Մակունյա
* Գալինա Վոլկովա - Շուրա
* Լիդիա Սավչենկո - Սկուրիդինի զոքանչը
* Դմիտրի Վորոնիցին - Գնչու
* Ելենա Անդրեևա - Կատյա
* Տատյանա Զախարովա - Լյոլկա
* Զոյա Բուրյակ - Ռաիսա
* Իվան Բորտնիկ - էպիզոդ

## Նկարահանող խումբ
* Ռեժիսոր՝ Լիդիա Բոբրովա
* Սցենարի հեղինակ՝ Լիդիա Բոբրովա
* Պրոդյուսեր՝ Ալեքսանդր Գոլուտվա
* Օպերատոր՝ Սերգեյ Աստախով
* Նկարիչ՝ Գենադի Պոպով
* Մոնտաժողներ՝ Տատյանա Բիստրովա, Ռաիսա Լիսովա

## Մրցանակներ
* Ռուսաստանի պետական մրցանակ 1998
* Խաղաղության մրցանակ Բեռլինի միջազգային կինոփառատոնում, Գերմանիա (1998)
* «Ռենկոնտրե» միջազգային կինոփառատոնի Գրան պրի, Փարիզ, և Փարիզի քաղաքապետարանի մրցանակ Ֆրանսիայում ֆիլմի վարձույթի համար (1998)
* Սլավոնական և ուղղափառ ժողովուրդների միջազգային կինոփառատոնի գրան պրի «Ոսկե ասպետ» (1998)
* Կրետեի միջազգային կինոփառատոնի ժյուրիի և հանդիսատեսի մրցանակ, Ֆրանսիա (1998)
* Թուրինի միջազգային կինոփառատոնի ժյուրիի հատուկ մրցանակ, Իտալիա (1998)
* Ֆրայշթաթի միջազգային կինոփառատոնի գրան պրի, Ավստրիա (1998)
* Գլխավոր մրցանակ «Ռուսաստանի նոր կինո» համառուսաստանյան կինոփառատոնում, Չելյաբինսկ, Ռուսաստան (1998)
* Վ. Մ. Շուկշինի անվան մրցանակ Շուկշինյան I կինոփառատոնում, Ռուսաստան (1999)
* Նորվեգիայի Թրոմսյո քաղաքում կայացած միջազգային կինոփառատոնի գրան պրի և Նորվեգական կինոինստիտուտի մրցանակ Նորվեգիայում ֆիլմ վարձույթի համար (1999)
* Մինսկի միջազգային կինոփառատոնի գրան պրի, Բելառուս (1999)

## Ծանոթագրություններ

## Արտաքին հղումներ
* «Այն երկրում» ֆիլմը «Энциклопедия отечественного кино» կայքում
* «Այն երկրում» ֆիլմը Յութուբում

Կատեգորիա:1990-ականների ռուսերեն ֆիլմեր
Կատեգորիա:1997 դրամա ֆիլմեր
Հորձանուտ (ֆիլմ, 1927)

**«Հորձանուտ»** (), 1927 թվականի խորհրդային ֆիլմ, որը նկարահանել է ռեժիսոր Պավել Պետրով-Բիտովը։

Ֆիլմի պրեմիերան կայացել է 1927 թվականի դեկտեմբերի 25-ին։ Այլ կերպ այն կոչվել է «Հունձք» (): Ֆիլմը համարվում է կորած։

## Սյուժե
Զորացրված կարմիրբանակային Ստեպան Գորբուշինը վերադարձել է հայրենի գյուղ։ Բացակայության ընթացքում նրա տնտեսությունը ավերվել է։ Ստեպանը ընդունվում է  աշխատելու տեղի կուլակ Մորոզովի ջրաղացում։

Ստեպանը սիրահարվում է ջրաղացպանի դստերը՝ Լյուբաշային, որը նրան փոխադարձաբար է պատասխանում։ Սակայն Մորոզովը դեմ է դստեր ամուսնությանը աղքատի հետ։ Նա ցանկանում է դստերն ամուսնացնել գյուղխորհրդի նախագահի հետ։

Ստեպանն առաջարկում է հանրային ջրաղաց կառուցել։ Հասկանալով, որ հասարակական ջրաղացի կառուցումը կխաթարի նրա տնտեսական գերակայությունը գյուղում, Մորոզովը որոշում է սպանել Ստեպանին։ Մահափորձի արդյունքում Ստեպանը կառուցվող ջրաղացի վրայից ընկնում է հորձանուտ։ Սակայն նրան հաջողվում է փրկվել։

Մորոզովը և գյուղխորհրդի նախագահը զենք են գցում Ստեպանի մոտ և նրան մեղադրում ավազակության մեջ։ Լյուբաշան բացահայտում է հոր իրական դեմքը։ Նա մահանում է։ Ոստիկանությունը ձերբակալում է գյուղխորհրդի նախագահին։

## Դերերում
* Ֆեոդոր Միխայլով - Ստեպան Գորբուշին
* Տատյանա Գուրեցկայա - Լյուբաշա
* Նիկոլայ Շարապ - ջրաղացպան Մորոզով, նրա հայրը
* Սերգեյ Լանգովոյ - Իվանկով, գյուղական խորհրդի նախագահ
* Շուրա Սավելև - Միտյա, Լյուբաշայի եղբայր
* Իվան Նեվոլին - Միխեիչ

## Նկարահանող խումբ
* Ռեժիսոր՝ Պավել Պետրով-Բիտով
* Սցենարիստներ՝ Օլգա Վիշնևսկայա, Պավել Պետրով-Բիտով
* Օպերատոր՝ Լեոպոլդ Վերիգո-Դարովսկի
* Նկարիչ՝ Բորիս Ալմենդինգեն

## Քննադատություն
Ժամանակի մամուլը «Հորձանուտի» մասին գրել է որպես «մեծ նշանակություն ունեցող ֆիլմի»։ Կինոյի տեսաբան Ադրիան Պիոտրովսկին «Жизнь искусства» ամսագրում (1929) ֆիլմն անվանել է «իսկապես ուժեղ և կենսական պարզ երևույթ» և պնդել. «Մենք ունենք շատ քիչ «Հորձանուտներ», այսինքն՝ լավ, պարզ ֆիլմեր, որոնք այժմ ուղղակիորեն անհրաժեշտ են գյուղացիության և աշխատավորների ամենալայն զանգվածների համար»։

Քննադատ և սցենարիստ Միխայիլ Բլեյմանը բարձր է գնահատել ֆիլմը. «Ֆիլմը ոչ միայն գրագետ էր, ոչ միայն խանդավառ, այլև աչալուրջ։ Դա պարզապես ակնառու ֆիլմ էր խորհրդային գյուղում տեղի ունեցած գործընթացների մասին»։

Կինոգետ Իրինա Գրաշչենկովան այսպես է գնահատել ֆիլմը. «Ֆիլմը ստացվել է ուրախ, զվարթ, լավատեսական։ Հերոսները դասակարգային թշնամիների և դաշնակիցների սոցիալական դիմակներ չեն, այլ կենդանի համոզիչ մարդիկ»։ Նա «Հորձանուտը» անվանել է 1920-ականների գյուղի մասին լավագույն ֆիլմերից մեկը։

## Ծանոթագրություններ

## Գրականություն
* 
* 
* 
* 
* 

Կատեգորիա:1920-ականների ռուսերեն ֆիլմեր
Կատեգորիա:1927 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:1920-ականների խորհրդային ֆիլմեր
Ծանրամարտի Եվրոպայի առաջնություն 2023

299px|մինի|Մրցումային դահլիճը
[299px|մինի|Երևանի [Հյուսիսային պողոտա (Երևան)|Հյուսիսային պողոտայում տեղադրված առաջնության խորհրդանիշ հայկական մուֆլոնը]]
**Ծանրամարտի Եվրոպայի 2023 թվականի առաջնություն,** ծանրամարտի մրցումներ, որոնք տեղի են ունեցել Երևանում, 2023 թվականի ապրիլի 15-23-ը։

## Մեդալային հաշվարկ
Հաշվարկված են **Մեծ** (երկամարտի արդյունք) մեդալները

Հաշվարկված են **Մեծ** (երկամարտի արդյունք) և **Փոքր** (Պոկում և հրում) մեդալները

## Ժամանակացույց

## Մեդալակիրներ
### Տղամարդիկ

### Կանայք

## Թիմային ցուցանիշ

### Տղամարդիկ

### Կանայք

## Մասնակից երկրներ
39 երկրից մրցաշարին մասնակցում են 314 մասնակից՝ 147 տղամարդ և 172 կին։ Ադրբեջանի 4 մասնակից լքել են մրցաշարը։

#  (5)
#  (20) (կազմակերպիչ)
#  (7)
#   (4)
#  (5)
#  (2)
#  (14)
#  (5)
#  (1)
#  (16)
#  (9)
#  (3)
#  (10)
#  (7)
#  (13)
#  (12)
#  (15)
#  (7)
#  (7)
#  (2)
#  (5)
#  (7)
#  (8)
#  (5)
#  (8)
#  (1)
#  (1)
#  (11)
#  (4)
#  (7)
#  (14)
#  (7)
#  (9)
#  (3)
#  (8)
#  (14)
#  (6)
#  (2)
#  (19)
#  (15)

## Տղամարդկանց արդյունքներ
### 55 կգ

### 61 կգ

### 67 կգ

### 73 կգ

### 81 կգ

### 89 կգ

### 96 կգ

### 102 կգ

### 109 կգ

### +109 կգ

## Կանանց արդյունքներ
### 45 կգ

### 49 կգ

### 55 կգ

### 59 կգ

### 64 կգ

### 71 կգ

### 76 կգ

### 81 կգ

### 87 կգ

### + 87 կգ

## Լավագույններ
Մրցաշարի արդյունքներով լավագույն տղամարդ ծանրամարտիկ է դարձել 89 կգ քաշային կարգում ոսկե մեդալ նվաճած Կառլոս Նասարը (Բուլղարիա)։ Կանանց պայքարում հաղթել է ուկրաինուհի Կամիլա Կոնոտոպը (59 կգ քաշային կարգ)։

## Միջադեպեր
Ծանրամարտի միջազգային ֆեդերացիայի որոշմամբ Ռուսաստանն ու Բելառուսը չեն մասնակցում առաջնությանը, Ուկրաինա Ռուսաստանի ներխուժման պատճառով։

## Ծանոթագրություններ

## Արտաքին հղումներ
*Ծանրամարտի Եվրոպայի ֆեդերացիա
*Մասնակիցների վերջնական ցուցակ

Կատեգորիա:2023 Հայաստանում
Կատեգորիա:2023 սպորտում
Կատեգորիա:Ծանրամարտը Հայաստանում
Կատեգորիա:Ծանրամարտի Եվրոպայի առաջնություններ
Կատեգորիա:Սպորտը Երևանում
Ուիլյամ Ջաբար

**Ուիլյամ Ջաբար**  (, ), լիբերիացի ֆուտբոլիստ, Մալթայի Պրեմիեր լիգայի «Վալետտա» ակումբի և Լիբերիայի ֆուտբոլի ազգային հավաքականի ավագ, հարձակվող։ Ջորջ Վեաից հետո երկրորդ լիբերացին է, որը ճանաչվել է Աֆրիկայի տարվա լավագույն ֆուտբոլիստ։

## Կենսագրություն
Ուիլյամը ծնվել է Մոնրովիա քաղաքում։ Պրոֆեսիոնալ ֆուտբոլում իր նորամուտը նշել է «ԼՊՐԿ Օյլերզ» ակումբում, 2008 թվականին, 17 տարեկան հասակում, ակումբի երիտասարդական շարքերն անցնելուց հետո։ 2009 թվականի ամռանը նա իր կարիերայի ընթացքում առաջին անգամ տեղափոխվել է արտերկիր՝ պայմանագիր կնքել սիրիական Պրեմիեր լիգայի «Թալիա ՍԿ» ակումբի հետ։ 2010 թվականին Ուիլյամը կրկին փոխել է թիմերն ու երկրները՝ միանալով Եգիպտոսի երկրորդ դիվիզիոնում հանդես եկող «Tersana SC» ակումբին։ Եգիպտոսի ֆուտբոլի առաջնությունում կարճատև ժամանակ անցկացնելուց հետո նա տեղափոխվել է Եգիպտոսի բարձրագույն խմբի «Թալաեա Էլ Գայշ» ակումբ։

Ազգային հավաքականում Ուիլյամն իր նորամուտը նշել է 2011 թվականի մարտի 26-ին՝ սկսելով Կաբո Վերդե դեմ։ Նրա առաջին միջազգային գոլը խփել է 2015 թվականի հունիսի 14-ին Տոգոյի դեմ խաղում։

2015 թվականի հոկտեմբերի 13-ին Ուիլյամը հեթ-տրիկի հեղինակ դարձել Գվինեա Բիսաուի ֆուտբոլի ազգային հավաքականի դեմ խաղում։ Նա ևս մեկ հեթ-տրիկի հեղինակ է դարձել Ջիբութիի դեմ Աֆրիկայի ազգերի գավաթի որակավորման խաղում։

## Ծանոթագրություններ

## Արտաքին հղումներ
* 
* 
* 

Կատեգորիա:Ռիու Ավիի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլիստներ այբբենական կարգով
Հարնաազ Սանդհու

**Հարնաազ Կաուր Սանդհու** (), հնդիկ մոդել, «Միսս Տիեզերք 2021» մրցույթի հաղթող Սանդհուն նախկինում թագադրվել էր որպես «Միսս Տիեզերք Կույս-2021» և դարձել Հնդկաստանի երրորդ մասնակիցը, ով հաղթել է «Միսս Տիեզերք»-ում։

## Վաղ կյանք և կրթություն
Սանդհուն ծնվել է Բաթալա քաղաքի մոտակայքում գտնվող Փենջաբ նահանգի Գուրդասպուր շրջանի Կոհալի գյուղում՝ Պրիտամպալ Սինգհա Սանդհուի և Ռաբինդեր Կաուր Սանդհուի ընտանիքում։ Նրա հայրը ռիելթոր է, մայրը՝ գինեկոլոգ, ունի նաև ավագ եղբայր՝ Հարնուր անունով։ Սանդհուն մեծացել է սիկհերի ընտանիքում, իսկ նրա հայրը ջաթական ծագում ունի։

2006 թվականին ընտանիքը տեղափոխվել է Անգլիա, իսկ երկու տարի անց վերադարձել Հնդկաստան և բնակություն հաստատել Չանդիգարխ քաղաքում, որտեղ մեծացել է Սանդհուն։ Նա հաճախել է Շիվալիկի հանրային դպրոց և Չանդիգարի աղջիկների հետբուհական պետական քոլեջ։ «Միսս Տիեզերք» դառնալուց առաջ Սանդհուն ստացել է հանրային կառավարման մագիստրոսի կոչում։

## Գեղեցկության մրցույթ
2021 թվականի սեպտեմբերի 30-ին Սանդհուն դարձել է «Միսս Տիեզերք Հնդկաստան 2021» մրցույթի հաղթող՝ թագ ստանալով նախկին տիտղոսակիր Ադլայն Կաստելինոյից։ Որպես «Միսս Կույս 2021», Սանդհուն իրավունք ստացավ ներկայացնելու Հնդկաստանը «Միսս Տիեզերք 2021» մրցույթում, որը տեղի ունեցավ 2021 թվականի դեկտեմբերի 12-ին Իսրայելի Էյլաթ քաղաքում, որտեղ նա թագադրվեց որպես հաղթող։ Նա դարձել է Հնդկաստանի պատմության մեջ երրորդ կինը, ով ստացել է «Միսս Տիեզերք» տիտղոսը։

## Ծանոթագրություններ

Կատեգորիա:Հնդիկ դերասաններ
Կատեգորիա:Միսս Տիեզերք
Կատեգորիա:Ֆոտոմոդելներ
Տշեպո Մոտսեպե

**Տշեպո Մոտսեպե** () հարավաֆրիկացի բժիշկ և գործարար կին, Հարավաֆրիկյան Հանրապետության նախագահ Սիրիլ Ռամաֆոսայի կինը, Բրիջիթ Ռադեբեի և Պատրիս Մոտսեպեի քույրը։

## Կենսագրություն
Տշեպո Մոտսեպեն սովորել է որպես բժիշկ Կվազուլու-Նատալի համալսարանում և իսկ մագիստրատրոսական աստիճանը ստացել է հանրային առողջության ոլորտում Հարվարդի հանրային առողջության դպրոցում։ 2012 թվականին ավարտել է Սոցիալական ձեռներեցության սերտիֆիկացիոն ծրագիրը Գորդոնի բիզնեսի ինստիտուտում։ Մոտսեպեն աֆրիկյան «Self Help Trust» բարեգործական ընկերության ներկայիս նախագահն է, որը կենտրոնացած է Վաղ մանկական զարգացման և կրթության վրա։

Նա աշխատել է Մմակաուի, Մաֆիկենգի, Յոհանեսբուրգի, Պրետորիայի և Զիմբաբվեի ինչպես պետական, այնպես էլ մասնավոր կառույցներում։ Նա Վերարտադրողական առողջության հետազոտական ինստիտուտի նախկին փոխտնօրենն է։

## Ընտանիք
Տշեպո Մոտսեպեն ամուսնացած է Հարավաֆրիկյան Հանրապետության նախագահ Սիրիլ Ռամաֆոսայի հետ, որից ունի չորս երեխա։ Մոտսեպեն Ռամաֆոսայի երրորդ կինն է։ Նրա հայրը հանգուցյալ Շեֆ Ավգուստին Բուտանա Չաան Մոտսեպեն է, եղբայրը՝ հանքարդյունաբերության մագնատ Պատրիս Մոտսեպեն, իսկ քույրը Աֆրիկյան ազգային կոնգրեսի քաղաքական գործիչ և էներգետիկայի նախկին նախարար Ջեֆ Ռադեբենի կինը՝ Բրիջիթ Ռադեբենա։

## Ծանոթագրություններ

Կատեգորիա:Առաջին տիկիններ
Կատեգորիա:Հարավաֆրիկացի բժշկուհիներ
Կատեգորիա:Հարավաֆրիկացի գործարարներ
Կատեգորիա:Հարվարդի համալսարանի շրջանավարտներ
Կատեգորիա:Պետությունների ղեկավարների ամուսիններ
Կերպարվեստի թանգարան (Վրաստան)

**Վրաստանի կերպարվեստի թանգարան** (), մասնավոր կերպարվեստի թանգարան Թբիլիսիի Ռուսթավելու պողոտայում (Վրաստան)։ Թանգարանում է գտնվում Վրաստանի «Մագտիկոմ» խոշորագույն հեռահաղորդակցական ընկերության հիմնադիրների՝ Գեորգի (Գիա) Ջոխտաբերիձեի և Մանանա Շևարդնաձեի ընտանիքի արվեստի ստեղծագործությունների մասնավոր հավաքածուն։

## Պատմություն
Գեորգի (Գիա) Ջոխտաբերիձեն և նրա կինը՝ Մանանա Շևարդնաձեն, 1990-ականներին սկսել են արվեստի ստեղծագործություններ հավաքել։ Հաջող ձեռնարկատիրական գործունեությունից հետո Ջոխտաբերիձեն սկսել է արվեստի ստեղծագործություններ գնել իր անձնական հավաքածուի համար։ Նա շուտով հասկացել է, որ եթե իր հավաքածուն տարածվի աշխարհով մեկ՝ առանց համապատասխան պահեստավորման, առանց հանրային ցուցահանդեսների, ապա այն ընդմիշտ կկորչի։ Ստեղծագործությունների մեծ մասը ստեղծվել է Խորհրդային Միության տարիներին, այդ պատճառով էլ նկարները դեռ լայն ճանաչում չունեին աշխարհում։ Ջոխտաբերիձեի մոտ գաղափար է ծնվել հավաքել, վերականգնել և պահպանել վրացական արվեստի ստեղծագործությունները։
մինի|ձախից|Վրաստանի կերպարվեստի թանգարանը Ռուսթավելի պողոտայում
Ի սկզբանե թանգարանի նոր շենքի կառուցում չի նախատեսվել, կոլեկցիոները պատրաստվել է բոլոր նկարները փոխանցել Վրաստանի պետական թանգարաններին։ Սակայն ԽՍՀՄ-ի փլուզման և դրան հաջորդած տնտեսական ու քաղաքացիական ցնցումների պատճառով պետական թանգարանները հայտնվել են ծանր վիճակում և չեն կարողացել ընդունել բոլոր աշխատանքները։

Ջոխտաբերիձեն, ով գլխավորել է Վրաստանի հեռահաղորդակցության խոշորագույն ընկերությունը, որոշել է կառուցել շինությունների համալիր, որը կդառնա Վրաստանի կերպարվեստի թանգարան և Արվեստի տուն։

Շինարարությունը սկսվել է 2013 թվականին։ Կառույցը համարվում է Վրաստանում միակ շինությունը, որը կառուցվել է հատուկ արվեստի ստեղծագործությունների ցուցահանդեսների կազմակերման  համար։ Թանգարանի պաշտոնական բացումը տեղի է ունեցել 2018 թվականի սեպտեմբերի 26-ին, իսկ  այցելուների համար այն բացվել է 2018 թվականի հոկտեմբերի 2-ին։

Թանգարանում պահվում են ավելի քան 3500 արվեստի ստեղծագործություններ, որոնք ստեղծվել են ավելի քան 80 նկարիչների կողմից վերջին 70 տարիների ընթացքում, այդ թվում՝ Սերգեյ Փարաջանովի։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2018 հիմնադրումներ Վրաստանում
Կատեգորիա:2018 հիմնադրված թանգարաններ
Կատեգորիա:Թբիլիսիի թանգարաններ
Բիգֆուտի թակարդ

**Բիգֆուտի թակարդ** (), թակարդ, որը գտնվում է ԱՄՆ-ի Օրեգոն նահանգի Ջեքսոն շրջանի Սիսկիյու ազգային անտառում, Կալիֆոռնիայի սահմանից մի քանի մղոն հեռավորության վրա։ Թակարդը նախագծված էր բիգֆուտին՝ առասպելական մարդանման կենդանուն, որսալու համար, որը ենթադրաբար ապրում է Խաղաղօվկիանոսյան հյուսիս-արևմուտքի անտառներում։ Դա նմանատիպ միակ թակարդն է աշխարհում։

Այսօր թակարդը պահպանվում է Միացյալ Նահանգների անտառային ծառայության կողմից, քանի որ այն գտնվում է Քոլինգս լեռան հետիոտն արահետի երկայնքով և տարեկան հարյուրավոր այցելուների է ընդունում։

## Նկարագրություն
Թակարդը 3×3 մ չափսերով փայտե փոքր կառույց է, որը պատրաստված է հաստ ամրաձողերով միմյանց կապված տախտակներից, որը գետնին է ամրացված հեռախոսային սյուների միջոցով։ Թակարդի կառուցման համար ստացվել է ԱՄՆ-ի անտառային ծառայության հատուկ թույլտվությունը, սակայն դուռը, որը նախկինում կողպված է եղել, բաց է 1980 թվականից։ Այն վայրը, որտեղ տեղադրվել էր թակարդը, այն ժամանակ հեռու էր մարդու ցանկացած գործունեությունից, հետևաբար, ըստ ենթադրությունների, բիգֆուտը կարող էր տեղաշարժվել այս շրջանում, սակայն Էփլգեյթի ամբարտակի շինարարության մեկնարկից հետո թակարդից քիչ հեռու ճանապարհ անցկացվեց։

## Պատմություն
Թակարդը կառուցվել է 1974 թվականին Օրեգոն նահանգի Յուջին քաղաքում տեղակայված, այժմ գոյություն չունեցող *Հյուսիսային Ամերիկայի վայրի բնության հետազոտական թիմի* () նախաձեռնությամբ։ Ծուղակը կառուցվել է Էփլգեյթ գետի մոտ ապրած հանքագործ Փերի Լոուելի պատմությունների ազդեցությամբ։ Նա պնդում էր, որ իր այգում գտել է մարդու ոտնահետքերի նման 18 դյույմ երկարությամբ (մոտ 46 սմ) հետքեր։ NAWRT-ը թակարդը պահել է վեց տարի՝ պարբերաբար որպես խայծ տեղադրելով կենդանիների լեշեր, սակայն բռնվել են միայն արջեր։

Հետագայում թակարդը լքվել է և աստիճանաբար խարխլվել։ 2006 թվականին ԱՄՆ-ի անտառային ծառայությունը սկսել է վերանորոգել թակարդը *«Passport in Time»* ծրագրի շրջանակներում։ Վերջին երեսուն տարիների ընթացքում թակարդը դարձել է զբոսաշրջային տեսարժանություն, որն ամեն տարի այցելում են հարյուրավոր մարդիկ։ Թակարդի մոտակայքում նկարահանվել է առնվազն մեկ ֆիլմ։

Անտառային ծառայությունը հետևում է թակարդին, բայց որևէ սպասարկում չի իրականացնում։ Թակարդի մոտով անցնում է Քոլինգս լեռնային արահետը։

## Ծանոթագրություններ

## Արտաքին հղումներ
* USDA Forest Service Passport in Time ծրագիրը 
* Collings Mountain Trail #943 դեպի Bigfoot Trap՝ լուսանկարներ, տեսանյութեր, չափումներ, GPS կոորդինատներ 

Կատեգորիա:1974 հիմնադրումներ
Կատեգորիա:ԱՄՆ-ի տեսարժան վայրեր
Այման Բենաբդերահման

**Այման Բենաբդերահման** (, , ), ալժիրցի ֆինանսիստ և քաղաքական գործիչ, Ալժիրի վարչապետ 2021 թվականի հունիսի 30-ից։

## Կենսագրություն
Ծնվել է 1966 թվականի օգոստոսի 30-ին Ալժիր քաղաքում, ավարտել է կառավարման ազգային դպրոցը։ Կատարել է ֆինանսիստի մասնագիտական կարիերա։

1991-2000 թվականներին աշխատել է Ալժիրի ֆինանսների նախարարության գլխավոր ֆինանսական տեսչությունում, 2006 թվականից՝ գլխավոր ֆինանսական տեսուչ, 2001-2010 թվականներին զբաղեցրել է տեսչության տնօրենի տեղակալի պաշտոնը։ 2010 թվականից աշխատել է Ալժիրի Բանկում, 2019 թվականին գլխավորել է այն։ 2020 թվականի հունիսի 23-ին նշանակվել է Ալժիրի ֆինանսների նախարար։

2021 թվականի հունիսի 30-ին նախագահ Թեբունը Բենաբդերահմանին նշանակեց Ալժիրի վարչապետի պաշտոնում։

2021 թվականի հուլիսի 7-ին Բենաբդերահմանը ձևավորեց իր կառավարությունը՝ 34 նախարարներով։

## Ծանոթագրություններ

## Արտաքին հղումներ
* 

Կատեգորիա:21-րդ դարի տնտեսագետներ
Կատեգորիա:21-րդ դարի քաղաքական գործիչներ
Կատեգորիա:Պետության գործող ղեկավարներ
Կատեգորիա:Ֆինանսների նախարարներ
Introversion Software

**Introversion Software**, բրիտանական ընկերություն, որը զբաղվում է համակարգչային խաղերի մշակմամբ, հիմնադրվել է 2001 թվականին Կրիս Դելեյի, Մարկ Մորրիսի և Թոմաս Արունդելի կողմից, որոնք միմյանց հետ ծանոթացել են Լոնդոնի կայսերական քոլեջում։

Նրանց առաջին նախագիծը եղել է Uplink-ը, որի հիմնական մասը մշակվել է Կրիսի կողմից, իսկ Թոմասը և Մարկը զբաղվել են մարկենթինգով։ Սկզբանակն փոքր բյուջենով, ստուդիան կարողացավ գնել միայն CD-R սկավառակներ և քարթրիջներ պրինտերների համար։ Առաջին օրինակները ձայնագրվել են ձեռքով։ Փոքր բյուջեով խաղերը ստուդիային բերում էին լավ շահույթ, սակայն ընկերություն միշտ խնդիրներ էր ունենում հրատարակչությունների հետ։ Strategy First-ը դադարեցին վճարել Uplink վաճառքից առաջացած գումարները։

Introversion գտնվելով սնանկացման վտանգի տակ, պայմանագիր կնքեց Valve-ի հետ և ներկայացրեց Steam-ը, որպես խաղերի տարածման հարթակ։ Valve-ը ընդունեց առաջարկը, և 2005 թվականի դեկտեմբերի 14-ին Darwinia դարձավ հասանելի ավելի լայն խաղային լսարանի։ Steam-ի միջոցով վաճառված խաղերի շահույթը թույլ տվեց ընկերությանը, լուծել ֆինանսական խնդիրները և պատրաստվել հաջորդ խաղի՝ DEFCON մշակմանը։ 2006 թվականի սեպտեմբերի 15-ին, երբ ընկերությունը սկսեց խաղի նախնական վաճառքը, ծախսեց վերջին 1500 ֆունտ սթերլինգը։ Ի ուրախություն ընկերությանը, խաղը վաճառվեց ավելի լավ քան սպասում էին մշակողները։

2008 թվականի սեպտեմբերի 19-ին թողարկվեց Darwinia բազմախաղացող տարբերակը՝ Multiwinia։ Ընկերության հաջորդ նախագիծը դարձավ Subversion-ը, սակայն խաղի մշակումը կասեցվել է 2011 թվականին։ 2012 թվականին Introversion Software-ը մեկնարկում է Prison Architect խաղի նախնական վաճառքը, որը արժանացավ բարձ գնահատականների, ինչպես խաղացողների, այնպես էլ քննադատների կողմից։  Prison Architect խաղի ամբողջական տարբերակը թողարկվեց 2015 թվականին։ Ընդհանուր հաշվով վաճառվել է ավելի քան 2 միլլիոն օրինակ։  Ընկերության հաջորդ խաղը՝ Scanner Sombre, թողարկվեց 2017 թվականին։ Մշակողների խոսքերով խաղը ձախողված էր։ 2019 թվականի հունվարին Paradox Interactive-ը հայտարարեց, Prison Architect-ի գնման մասին։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Ստուդիաներ
Համեմում

մինի|250x250փքս
**Համեմում**, խոտաբույսերի, համեմունքների, աղերի և/կամ շաքարի միջոցով սննդի լրացման գործընթաց է,  որը նախատեսված է համը որոշակի ավելացնելու համար։

## Ընդհանուր իմաստ
Համեմունքները ներառում են խոտաբույսեր և համեմունքներ, որոնք իրենք հաճախ անվանում են «համեմունքներ»։ Այնուամենայնիվ, Լարիս Գաստրոնոմիկ-ը նշում է, որ «համեմելն ու համը նույնը չեն», պնդելով, որ համեմունքը ներառում է մեծ կամ փոքր քանակությամբ աղ, որն ավելացվում է պատրաստուկին։  Աղը կարող է օգտագործվել ջուր հանելու կամ սննդամթերքի բնական համը մեծացնելու համար՝ այն դարձնելով ավելի հարուստ կամ ավելի նուրբ՝ կախված ճաշատեսակից։ Այս տեսակի ընթացակարգը նման է բուժմանը։ Օրինակ, ծովի աղը (ավելի կոպիտ աղ) քսում են հավի, գառան և տավարի մսի մեջ՝ միսը փափկացնելու և համը բարելավելու համար։ Այլ համեմունքներ, ինչպիսիք են սև պղպեղը և ռեհանը, իրենց համը փոխանցում են սննդին։ Լավ մշակված ուտեստը կարող է համատեղել համեմունքներ, որոնք լրացնում են միմյանց։

Բացի խոտաբույսերի և համեմունքների ընտրությունից, համի ավելացման ժամանակը ազդում է եփվող կամ այլ կերպ պատրաստվող սննդի վրա։

Որոշ մշակույթներում միսը կարելի է համեմել՝ սեղանի վրա ճաշատեսակի վրա համեմունքային սոուս լցնելով։ Տարբեր մշակույթներում գոյություն ունեն համեմելու տարբեր մեթոդներ։ Համեմունք նշանակում է դուրս բերել կամ ուժեղացնել մթերքի բնական համը՝ առանց այն փոխելու։ Համեմունքները սովորաբար ավելացնում են պատրաստման շրջանի վերջում։ Ամենատարածված համեմունքներն են աղը, պղպեղը և թթուները (օրինակ՝ կիտրոնի հյութը)։ Երբ համեմունքները ճիշտ են օգտագործվում, դրանք չեն կարող համտեսվել. նրանց խնդիրն է բարձրացնել բնօրինակ բաղադրիչների համը։

Հետազոտողները հայտնաբերել են սխտորի մանանեխի սերմերի հետքեր նախապատմական ամանների մեջ, որոնք պարունակում էին նաև այլ կենդանիների հետքեր, որոնք փաստում են սննդի համեմունքների ամենավաղ գրանցելուն։

## Թրմված յուղեր
Թրմված յուղերը նույնպես օգտագործվում են համեմելու համար։ Թրմելու երկու եղանակ կա՝ տաք և սառը։ Ձիթապտղի յուղը լավ թուրմի հիմք է որոշ խոտաբույսերի համար, բայց հակված է ավելի արագ թթվանալ, քան մյուս յուղերը։ Թրմված յուղերը պետք է պահվեն սառնարանում։ Կարևոր է նշել, որ կարագը համեմունք չի համարվում։

## Էսկոֆիե
Լե Գայթ խոհարարության մեջ, Օգյուստ Էսկոֆիեն համեմունքները բաժանում է հետևյալ խմբերի.

### Համեմունքների խմբեր
thumb|Աղեր
# Աղի համեմունքներ - աղ, համեմված աղ, սելիտրա։
# Թթվային համեմունքներ – պարզ քացախ (նատրիումի ացետատ) կամ նույնը բուրավետացված թարխունով; հյութ, կիտրոնի և նարնջի հյութեր։
# Տաք համեմունքներ – պղպեղի հատիկներ, աղացած կամ չոր պղպեղ կամ մինյոնետ պղպեղ; պապրիկա, կարրի, կայեն և խառը պղպեղի համեմունքներ։
# Համի համեմունքներ – պատրաստված եթերային յուղերի օգտագործմամբ, ինչպիսիք են պապրիկան, մեխակի յուղը և այլն։

### Համեմունքների տեսակներ
thumb|Համեմունքներ
# Կծուներ- սոխ,  սխտոր, սոխուկ և ծովաբողկ։
# Տաք համեմունքներ – մանանեխ,  կապերս, անգլիական սոուսներ, ինչպիսիք են  սոուսը, կետչուպը և այլն, և ամերիկյան սոուսներ, ինչպիսիք են չիլի սոուսը, Տաբասկո, A1  սոուսը և այլն; գինիներ, որոնք օգտագործվում են սոուսներ և ապուրներ եփելու համա։
# Ճարպային նյութեր – կենդանական ճարպերի մեծ մասը, կարագ, բուսական յուղեր (ուտելի յուղեր և մարգարին)։

## Ծանոթագրություններ

Կատեգորիա:Համեմունքներ
Կատեգորիա:Ուտեստներ
Եվրոպական անվտանգության խարտիա

մինի|ԵԱՀԿ եվրոպական երկրներ
**Անվտանգության եվրոպական խարտիա (****),** Եվրոպայում խաղաղ կարգի պահպանման և պաշտպանության համար միջազգային համաձայնագիր։ ԵԱՀԿ հիմնարար փաստաթղթերից մեկն է։ 55 եվրոպական, ասիական և ամերիկյան պետությունների կողմից ընդունվել է Ստամբուլում 1999 թվականի նոյեմբերին 19-ին, որպես ԵԱՀԿ գագաթնաժողովի վերջնական փաստաթուղթ։ Անվտանգության եվրոպական խարտիան, Հելսինկյան եզրափակիչ ակտի (1975), Նոր Եվրոպայի Փարիզյան խարտիայի (1990) և դրան հաջորդած Աստանայի գագաթնաժողովի հռչակագրի (2010) հետ միասին հիմք են հանդիսանում քաղաքական պարտավորությունների համակարգի և անվտանգության համապարփակ հայեցակարգի համար։ Անվտանգության հայեցակարգը ներառում է քաղաքական-ռազմական ասպեկտներ, տնտեսական և էկոլոգիական և հումանիտար ասպեկտներ; ԵԱՀԿ Ստամբուլի գագաթնաժողովում Եվրոպական անվտանգության խարտիայի ընդունմամբ ստեղծվել է «Համագործակցային անվտանգության հարթակ»՝ ամրապնդելու ԵԱՀԿ-ի և այլ միջազգային կազմակերպությունների/հաստատությունների միջև համագործակցությունը՝ դրանով իսկ ավելի լավ օգտագործելով միջազգային ռեսուրսները;

## Պատմություն
Եվրոպայում անվտանգության և համագործակցության կազմակերպությունը (ԵԱՀԿ)  խաղաղության պահպանման հարցերով մշտապես գործող միջազգային համաժողով է։ Այն ստեղծվել է 1995 թվականի հունվարի 1-ին Եվրոպայում անվտանգության և համագործակցության համաժողովի (ԵԱՀԽ) որոշումով։

1990-ականների վերջին Եվրոպայում անվտանգության և համագործակցության կազմակերպությունը (ԵԱՀԿ) կենտրոնական դեր խաղաց համաեվրոպական անվտանգության հետագա զարգացման գործում, որը բավարարում էր Եվրոպայի ժողովրդավարական, բայց նաև Խորհրդային Միության .իրավահաջորդ պետությունների կարիքները։

1999 թվականի Եվրոպական անվտանգության խարտիան ներկայացնում է նախորդ փաստաթղթերում համաձայնեցված կանոնակարգերի թարմացում և ընդլայնում։ Սրանք նույնպես հաստատված կամ ճշտված են։ Արևելք-Արևմուտք հակամարտության ավարտից գրեթե տասը տարի անց գրավոր պետք է դրվեր Եվրոպայի ժողովուրդների խաղաղ գոյակցության պարտադիր հիմքը։

## Ծանոթագրություններ

Կատեգորիա:20-րդ դարի պայմանագրեր
Կատեգորիա:Ազգային անվտանգություն
Կատեգորիա:Դիվանագիտական կոնֆերանսներ
Կատեգորիա:ԵԱՀԿ
Կատեգորիա:Եվրոպայի քաղաքականություն
Կատեգորիա:Համաձայնագրեր
Կատեգորիա:Մարդու իրավունքներ
Կատեգորիա:Միջազգային հարաբերություններ
Կատեգորիա:Պայմանագրեր այբբենական կարգով
Կատեգորիա:Քաղաքացիական իրավունքներ և ազատություններ
Squad

**Monkey Squad, S.A. de C.V.**, մեքսիկական ընկերություն, որ զբաղվում է համակարգչային խաղերի մշակմամբ։ Տեղակայված է Մեխիկո քաղաքում և հայտնի է իր Kerbal Space Program խաղով։

Squad-ի հիմնական գործառույթների մեջ է մտնում մեդիա ծառայությունների տրամադրումը հաճախորդներին, ինչպիսիք են՝ Coca-Cola, Hewlett-Packard, Sony, Samsung և Nissan։ Ծառայություններն իրենց մեջ ներառում են՝ կայքերի ստեղծում, պարտիզանական մարքեթինգ և այլն։ Ինչպես նաև ընկերությունը զբաղվում է համակարգչային խաղերի մշակմամբ։

## Գործունեություն
### Kerbal Space Program
2010 թվականի հոկտեմբերին Ֆիլիպ Ֆալանգը (ով հայտնի էր «HarvesteR» կեղծանունով), որոշեց դիմել Squad-ի տերերին՝ Ադրան Գոյաին և Էզեկիլ Այարզաին, հայտնելով նրանց, որ պատրաստվում է անցել հանգստի և միտք ունի զբաղվել համակարգչային խաղերի մշակմամբ։ Ինչն Squad-ից պատասխանեցին, որ Ֆիլիպը կարող է մշակել խաղեր Squad-ի համար, այդ պահին առկա նախագծի ավարտից հետո։ Եվ այդպես էլ սկսվեց  Kerbal Space Program խաղի մշակումը, որն իրենից ներկայացնում էր տիեզերական սիմուլիատոր, որի նախնական տարբերակը թողարկվեց 2011 թվականի հուլիսի 24-ին։

2016 թվականի մայիսի 30-ին Ֆիլիպը հայտարարեց, որ թողնում է Kerbal Space Program խաղի հիմնական մշակողի պաշտոնը, նշելով, որ պետք է շարունակի աշխատանքը մեկ այլ դեռ չհայտարարված նախագծի վրա։

2017 թվականի մայիսի 31-ին Squad-ը հայտարարեց, որ Kerbal Space Program խաղը գնվել է Take-Two Interactive-ի կողմից։

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Մեքսիկական ընկերություններ
Կատեգորիա:Ստուդիաներ
Ադրիանա Պանա

**Ադրիանա Պանա** (, ), ռումինացի մարզուհի, ծանրորդ, 2022 թվականի Եվրոպայի երիտասարդների և 2023 թվականի Եվրոպայի փոխչեմպիոն։

## Կենսագրություն
2021 թվականին Մոսկվայում տեղի ունեցած Եվրոպայի առաջնությունում Ադրիանան հրում վարժությունում բարձրացրել է 84 կգ քաշային ծանրաձողը և փոքր արծաթե մեդալ նվաճել։

2022 թվականի հոկտեմբերին Ալբանիայում տեղի ունեցած ծանրամարտի Եվրոպայի երիտասարդական առաջնությունում դարձել է աշխարհի փոխչեմպիոն, ինչպես նաև 45 կգ քաշային կարգում երկու վարժությունում նվաճել փոքր արծաթե մեդալ։

Նույն թվականին Բոգոտայում տեղի ունեցած ծանրամարտի Աշխարհի առաջնությունում ռումինացի մարզուհին 45 կգ քաշային կարգում զբաղեցրել է վերջին 8-րդ տեղը։

2023 թվականի ապրիլին Երևանում տեղի ունեցած Ծանրամարտի Եվրոպայի առաջնությունում ռումինուհին ելույթ է ունեցել մինչև 45 կգ քաշային կարգում և նվաճել արծաթե մեդալ՝ պոկում և հրում վարժություններում։

## Նվաճումներ
;Եվրոպայի ծանրամարտի առաջնություն

;Եվրոպայի երիտասարդական առաջնություն

## Ծանոթագրություններ

## Արտաքին հղումներ
*98-ОЙ ЧЕМПИОНАТ ЕВРОПЫ ПО ТЯЖЕЛОЙ АТЛЕТИКЕ 

Կատեգորիա:Ռումինացի ծանրորդուհիներ
Միհաելա Կամբեյ

**Միհաելա Կամբեյ** (, ), ռումինացի մարզուհի, ծանրորդ, 2023 թվականի Եվրոպայի առաջնության չեմպիոն, 2021 թվականի Եվրոպայի առաջնության բրոնզե մեդալակիր, 2018 թվականի ամառային պատանեկան Օլիմպիական խաղերի մրցանակակիր, 2017, 2018, 2019 թվականների Եվրոպայի պատանիների և աղջիկների առաջնությունների եռակի չեմպիոն։

## Կենսագրություն
Միհաելա Կամբեյը ծնվել է 2002 թվականին։ 2017, 2018, 2019 թվականների Եվրոպայի պատանիների և աղջիկների առաջնություններում մինչև 48 կգ քաշային կարգում դարձել է չեմպիոն։ 2019 թվականի Լաս Վեգասում տեղի ունեցած աշխարհի պատանեկան առաջնությունում ռումինուհին զիջել է միայն ուզբեկ մարզուհի Նիգորա Աբդուլաևային նա նվաճել արծաթե մեդալ։

2018 թվականին Միհաելա Կամբեյը մասնակցել է Բուենոս Այրեսում տեղի ունեցած Պատանեկան ամառային օլիմպիական խաղերին և մինչև 48 կգ քաշային կարգում նվաճել բրոնզե մեդալ։

2021 թվականի ապրիլին Մոսկվայում տեղի ունեցած Եվրոպայի առաջնությունում ռումինուհի ծանրորդը մինչև 49 կգ քաշային կարգում 180 կգ արդյունքով դարձել Է Եվրոպայի առաջնության բրոնզե մեդալակիր, իսկ «հրում» վարժությունում նվաճել է փոքր արծաթե մեդալ։

2022 թվականին Բոգոտա քաղաքում տեղի ունեցած աշխարհի առաջնությունում Կամբեյը մինչև 49 կգ քաշային կարգում զբաղեցրել է չորրորդ հորիզոնականը, իսկ «պոկում» վարժությունից նվաճել է փոքր արծաթե մեդալ։

2023 թվականի Երևանում տեղի ունեցած Եվրոպայի առաջնությունում մինչև 49 կգ քաշային կարգում, երկամարտի 198 կգ արդյունքով նվաճել է ոսկե մեդալ՝ սահմանելով Եվրոպայի երեք ռեկորդ։ Նա նաև առանձին վարժություններում նվաճել է երկու փոքր ոսկե մեդալ։

## Նվաճումներ
;Եվրոպայի ծանրամարտի առաջնություն

## Ծանոթագրություններ

## Արտաքին հղումներ
*Cambei Mihaela Valen 
*olympedia.org/athletes/2505812 Mihaela Cambei, Biographical information

Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Ծանրամարտի Եվրոպայի չեմպիոններ
Շպելա Կոլարիչ

**Շպելա Կոլարիչ** (, ), սլովենացի շախմատիստ, կանանց ՖԻԴԵ-ի վարպետ  (2011)։

## Կենսագրություն
Սլովենիայի եռակի չեմպիոն (2011, 2014 և 2016 թվականներ)։ 2020 թվականի Սլովենիայի արագ շախմատի չեմպիոն։ Սլովենիայի պատանեկան առաջնությունների հաղթող․ 2007 (մինչև 14 տարեկան), 2009 (մինչև 16 տարեկան), 2010 (բացարձակ տարիքային կատեգորիա) և 2011 (մինչև 18 տարեկան)։ Սլովենիայի 2003 թվականի պատանեկան կայծակնային շախմատի առաջնության հաղթող մինչև 10 տարեկան կատեգորիայում։ Սլովենիայի առաջնությունների հաղթող տարրական (2007 և 2008 թվականներ) և միջին (2008 թվական) դպրոցների աշակերտների համար։

Սլովենիայի հավաքականի կազմում մասնակցել է երկու շախմատային օլիմպիադաների (2014 և 2016 թվականներ), 2015 թվականի Շախմատի Եվրոպայի թիմային առաջնության, Եվրոպայի թիմային երկու պատնեկան առաջնության (2010 և 2011 թվականներ), 2010 թվականի Ալպիական պատանեկան խաղերի (թիմը նվաճել է բրոնզե մեդալ)։

2007 թվականի Եվրոպայի երիտասարդական առաջնության բրոնզե մեդալակիր (մինչև 14 տարեկան կատեգորիայում)։

2010 թվականի Միջերկրածովյան երկրների պատանեկան առաջնության բրոնզե մեդալակիր։

Աշխարհի և Եվրոպայի պատանեկան առաջնությունների տարբեր տարիքային կատեգորիաների մասնակից։ 2012 թվականին մասնակցել է աշխարհի պատանեկան առաջնությանը։

## Հիմնական սպորտային արդյունքներ

## Վարկանիշի փոփոխություններ

## Ծանոթագրություններ

## Արտաքին հղումներ
* Выступления Шпелы Коларич на шахматных олимпиадах
* Выступления Шпелы Коларич на чемпионатах мира среди юниоров 2012 года
* Выступления Шпелы Коларич в командных чемпионатах Европы среди девушек մինչև 18 տարեկան
* Выступления Шпелы Коларич в командных чемпионатах Европы
* Выступления Шпелы Коларич в Кубках Митропы

Կատեգորիա:Շախմատային օլիմպիադաների մասնակիցներ
Կատեգորիա:Սլովենացի շախմատիստներ
Արկաշոն (շրջան)

**Արկաշոնի շրջան** (ֆր․՝ Arrondissement d'Arcachon), վարչական շրջան Ֆրանսիայում՝ Նոր Ակվիտանիա երկրամասի Ժիրոնդ դեպարտամենտում։ Ունի 17 համայնք։ Զբաղեցնում է 1469,8 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 150․979։ Շրջանի սուպրեֆեկտուրան (վարչական կենտրոնը) Արկաշոն քաղաքն է, որը նաև շրջանի խոշորագույն բնակավայրն է։

## Կազմը
Արկաշոնի շրջանի համայնքներն ու դրանց INSEE կոդերը հետևյալն են․

# Անդեռնոս լե Բեն (33005)
# Արկաշոն (33009)
# Արե (33011)
# Օդենժ (33019)
# Լը Բար (33029)
# Բելեն-Բելիե (33042)
# Բիգանո (33051)
# Գուժան-Մեստրաս (33199)
# Լանտոն (33229)
# Լեժ-Կապ-Ֆեռե (33236)
# Լուգո (33260)
# Մարշպրիմ (33555)
# Միո (33284)
# Սեն Մայն (33436)
# Սալ (33498)
# Լը Տեշ (33527)
# Լա Տեստ դը Բյուշ (33529)

## Պատմություն
Արկաշոնի շրջանը կազմավորվել է 2007 թվականի հունվարին՝ չորս կանտոններով (Արկաշոն, Օդնժ, Բելեն-Բելիե և Լա Տեստ դը Բյուշ), որոնք մինչ այդ եղել են Բորդոյի շրջանում։

2015 թվականին Ֆրանսիայում տեղի ունեցած կանտոնների վերակազմավորման արդյունքում Արկաշոնի շրջանում ձևավորվել են հետևյալ կանտոնները․

# Արկաշոն
# Օդնժ
# Բելեն-Բելիե
# Լա Տեստ դը Բյուշ

## Ծանոթագրություններ

## Արտաքին հղումներ
* Statistische Angaben zum Arrondissement Arcachon auf INSEE

Կատեգորիա:Ֆրանսիայի շրջաններ
Կատեգորիա:Ֆրանսիայի վարչական բաժանում
Ջուլիա Իմպերիո

**Ջուլիա Իմպերիո** (, ), իտալացի մարզուհի, ծանրորդ, 2022 թվականի Եվրոպայի չեմպիոն։ Հանդես է գալիս մինչև 49 կգ քաշային կարգում։

## Կենսագրություն
Ջուլիա Իմպերիոն ծնվել է 2001 թվականին։ Մեծահասակների շրջանում իտալուհին իր նորամուտը նշել է Աշխաբադում կայացած 2018 թվականի աշխարհի առաջնությունում, որտեղ մինչև 49 կգ քաշային կարգում զբաղեցրել է 26-րդ տեղը։

2021 թվականի ապրիլին Մոսկվայում տեղի ունեցած Եվրոպայի առաջնությունում Ջուլիա Իմպերիոն մինչև 49 կգ քաշային կարգում 178 կգ արդյունքով զբաղեցրել է չորրորդ տեղը։ Նա պոկում վարժությունում (81 կգ) նվաճել է փոքր բրոնզե մեդալ։

2022 թվականին Տիրանայում տեղի ունեցած Եվրոպայի առաջնությունում Ջուլիա Իմպերիոն մինչև 49 կգ քաշային կարգում ոսկե մեդալ է նվաճել։ Նրա արդյունքը երկու վարժությունների հանրագումարում եղել է 171 կիլոգրամ է։ «Պոկում» վարժությունում 79 կգ քաշային կարգում նա նվաճել է փոքր արծաթե մեդալ, իսկ «հրում» վարժությունում՝ ոսկե մեդաալ։

2023 թվականին Երևանում տեղի ունեցած Եվրոպայի առաջնությունում իտալուհի ծանր ատլետը մինչև 49 կգ քաշային կարգում նվաճել է արծաթե մեդալ՝ 183 կգ արդյունքով՝ երկու վարժությունների արդյունքում։ Առանձին վարժություններում նա ևս երկու փոքր արծաթե մեդալ է նվաճել։

## Նվաճումներ
;Եվրոպայի ծանրամարտի առաջնություն

## Ծանոթագրություններ

## Արտաքին հղումներ
*Imperio Giulia (ITA)
*Giulia Imperio Biographical information

Կատեգորիա:21-րդ դարի իտալացի կանայք
Կատեգորիա:Ծանրամարտի Եվրոպայի չեմպիոններ
Ինդիրա Կաստրատովիչ

**Ինդիրա Կաստրատովիչ**, ծնյալ **Յակուպովիչ** (, ), հյուսիսմակեդոնյան ձեռնագնդորդուհի։ Համարվում է Հյուսիսային Մակեդոնիայի ձեռքի գնդակի պատմության մեջ լավագույն կին խաղացողներից մեկը և լավագույն աջ կիսապաշտպաններց մեկը աշխարհում։

1997 թվականին ձեռքի գնդակի աշխարհի կանանց աաջնությունում դառնալով 71 գոլի հեղինակ՝ Ինդիրան Հյուսիսային Մակեդոնիայի կանանց ազգային հավաքականին օգնել է վերջնադյունքում գրավել 7-րդ տեղը, որը մարզական լուրջ նվաճում էր այն տարիներին։ Իր ողջ կարիերայի ընթացքում Ինդիրան հանդես է եկել Kometal Gjorče Petrov Skopje թիմում, եղել լավագույն խաղացողներից մեկը։ Այդ թիմի կազմում նա 2002 թվականին նվաճել է չեմպիոնների լիգայի հաղթողի տիտղոսը՝ վճռորոշ խաղում դառնալով 10 գոլի հեղինակ, և, բացի այդ, երկու անգամ հասել է եզրափակիչ։ Ակտիվ սպորտը թողնելուց հետո զբաղվել է մարզչական աշխատանքով։

## Մարզական նվաճումներ
**Որպես խաղացող**
***Kometal Gjorce Petrov** թիմի կազմում
**Հյուսիսային Մակեդոնիայի ձեռքի գնդակի կանանց առաջին խմբի առաջնության չեմպիոն և գավաթի խաղարկության հաղթող․ 12-ական անգամ, 1995-2006 թվականներն
**Եվրոպայի ձեքի գնդակի կանանց չեմպիոնների լիգայի հաղթող․ 1 անգամ, 2002 թ․
***եզրափակիչ խաղի մասնակից․ 2000 և 2005 թթ․
**Եվրոպայի ձեքի գնդակի կանանց չեմպիոնների գավաթակիր․ 1 անգամ, 2002 թ․
***կիսաեզրափակիչ հանդիպման մասնակից․ 2004 թ․
**Որպես մարզիչ**
***ZRK Vardar**
**Հյուսիսային Մակեդոնիայի ձեռքի գնդակի կանանց առաջին խմբի առաջնության չեմպիոն և գավաթի խաղարկության հաղթող․ 3-ական անգամ, 2013, 2014, 2015 թթ․

## Ծանոթագրություններ

## Արտաքին հղումներ
* 
* Профиль на сайте ЕГФ 

Կատեգորիա:Հանդբոլիստուհիներ
Կատեգորիա:Մարզուհիներ
Անգելինա Լոմաչինսկայա

**Անգելինա Վասիլեվնա Լոմաչինսկայա** (, ), ուկրաինացի մարզուհի,  ծանրորդ, 2022 և 2023 թվականների առաջնությունների մեդալակիր։

Որպես սպորտային հրահանգիչ Անգելինա Լոմաչինսկայան աշխատում է Ուկրաինայի բանակում, ապրում է Բելայա Ցերկով քաղաքում։

## Կենսագրություն
Անգելինա Լոմաչինսկայան ծնվել է 1996 թվականին)։ 2017 թվականին Թայպեյում մասնակցել է ամառային Ունիվերսիադային, որտեղ մինչև 48 կիլոգրամ քաշային կարգում զբաղեցրել է 7-րդ տեղը՝ երկու վարժությունների հանրագումարով 160 կգ արդյունքով։

2018 թվականին Լեհաստանում տեղի ունեցած մինչև 23 տարեկանների Եվրոպայի առաջնությունում մինչև 48 կգ քաշային կարգում նա դարձել է Եվրոպայի չեմպիոն։ Մեկ տարի անց Բուխարեստում տեղի ունեցած նմանատիպ մրցաշարում նա արծաթե մեդալ է նվաճել մինչև 49 կգ քաշային կարգում։

2021 թվականի ապրիլին Մոսկվայում տեղի ունեցած Եվրոպայի առաջնությունում մինչև 49 կգ քաշային կարգում ուկրաինացի ծանրորդը երկամարտի 149 կգ արդյունքով զբաղեցրել է հինգերորդ հորիզոնականը։ «Պոկում» վարժությունում 67 կգ քաշային կարգում նա առաջին անգամ նվաճել է փոքր բրոնզե մեդալ։

2022 թվականին Տիրանայում տեղի ունեցած Եվրոպայի առաջնությունում մինչև 49 կգ քաշային կարգում Անգելինա Լոմաչինսկայան արծաթե մեդալ է նվաճել։ Նրա արդյունքը երկու վարժությունների հանրագումարում եղել է 167 կիլոգրամ։ Պոկում վարժությունում 80 կգ քաշային կարգում նա առաջին անգամ նվաճել է փոքր ոսկե մեդալ, իսկ «հրում» վարժությունում զբաղեցրել է երրորդ հորիզոնականը։

2023 թվականին Երևանում տեղի ունեցած Եվրոպայի առաջնությունում մինչև 49 կգ քաշային կարգում ուկրաինուհի թեթր ատլետը երկամարտի 176 կգ արդյունքով երկու վարժությունների հանրագումարով նվաճել է բրոնզե մեդալ։ «Պոկում» վարժությունում նա նվաճել է նաև փոքր բրոնզե մեդալ (81 կգ)։

## Ծանոթագրություններ

## Արտաքին հղումներ
*Ломачинская Ангелина

Կատեգորիա:Ուկրաինացի ծանրամարտուհիներ
Մարտա Գարսիա Ռինկոն

**Մարտա Գարսիա Ռինկոն** (, ), իսպանացի մարզուհի, ծանրորդ, Եվրոպայի 2023 թվականի առաջնության հաղթող, Եվրոպայի պատանիների փոխչեմպիոն։

## Կենսագրություն
Մարտա Գարսիա Ռինկոն ծնվել է 2003 թվականին։ 2022 թվականի հոկտեմբերին Ալբանիայում տեղի ունեցած ծանրամարտի Եվրոպայի պատանեկան առաջնությունում մինչև 45 կգ քաշային կարգում դարձել է արծաթե մեդալակիր, ինչպես նաև երկու վարժությունում նվաճել է փոքր արծաթե մեդալ։

2022 թվականին Բոգոտայում տեղի ունեցած ծանրամարտի աշխարհի առաջնությունում նա մինչև 45 կգ քաշային կարգում զբաղեցրել Է 11-րդ հորիզոնականը։

2023 թվականի ապրիլին Երևանում տեղի ունեցած Եվրոպայի առաջնությունում իսպանացի մարզուհին մինչև 45 կգ քաշային կարգում դարձել է բրոնզե մեդալակիր՝ երկու վարժությունների արդյունքում՝ 153 կգ ընդհանուր արդյունքով։

## Նվաճումներ
;Եվրոպայի ծանրամարտի առաջնություն

## Ծանոթագրություններ

## Արտաքին հղումներ
*la nueva subcampeona mundial que ha dado Salamanca

Կատեգորիա:Իսպանացի մարզիկներ
Զրույց բարբարոսի հետ

**«Զրույց բարբարոսի հետ»**, ամերիկացի լրագրող Փոլ Խլեբնիկովի գիրքը, որի հիմքում ընկած է չեչեն քրեական գործիչ և դաշտային հրամանատար Խոժ Ահմեդ Նուխաևի հետ հեղինակի զրույցը (մականունը՝ «Խոժա»)։ Լույս է տեսել 2003 թվականին՝ «Детектив-Пресс» հրատարակչության կողմից։ 2004 թվականին Խլեբնիկովն սպանվել էր, իսկ Ռուսաստանի գլխավոր դատախազությունը Նուխաևին մեղադրել լրագրողի սպանության կազմակերպման մեջ։ Լրագրողների վկայությամբ՝ այս գործում բազմաթիվ անհամապատասխանություններ կան։

Նախաբանում Խլեբնիկովը Նուխաևին անվանում է 1980-ական թվականներին «մոսկովյան ավազակային աշխարհի գլխավոր կերպարներից մեկը և «իսլամական արմատական»։ Խլեբնիկովը գրում է.
Նուխաևն իրոք բարբարոս է, նա պետության և նույնիսկ քաղաքակրթության բուն գաղափարի թշնամին է։ Իսլամի նրա ծայրահեղական տարբերակն ակնհայտորեն ներծծված է ավազակային աշխարհայացքով։
## Բովանդակություն
Խլեբնիկովը Նուխաևի հետ հանդիպել է 2000 թվականին Բաքվի հյուրանոցներից մեկում, որը, հեղինակի խոսքով, վեր էր ածվել «չեչեն անջատողականների որջ»։ Հեղինակը, Նուխաևի հետ հարցազրույցից զատ, գրքում ներկայացնում է նաև Ռուսաստանի ՆԳՆ կազմակերպված հանցավորության դեմ պայքարի տարածքային վարչության աշխատակիցներից մեկի մեկնաբանությունները։

Նուխաևը պատմում է իր կենսագրության առանձին հատվածների մասին, վրացի հանցագործ Օթարի Կվանտրիշվիլիի հետ հանդիպման, ռուսական իշխանության դեմ չեչեն անջատողականների դեմ մարտական գործողությունների, Մոսկվայում չեչենական մաֆիայի կայացման մասին։ Նուխաևի խոսքով՝ ազատազրկման վայրերում նա անց է կացրել մոտ 7 տարի։ Խլեբնիկովը բացասաբար է վերաբերվում չեչենական հանցավոր խմբավորումների գործունեությանը և Նուխաևին մեղադրում այն բանի մեջ, որ վերջինիս կողմից հիշատակված «բիզնեսը» հանդիսանում է զենքի ու թմրանյութերի առևտուր, կանանց ներգրավում մարմնավաճառության մեջ, հանցավոր հարձակումներ, սպանություններ և քրեական այլ գործունեություն։

Նուխաևը շարադրում է նաև կրոնի ու եվրոպական քաղաքակրթության վերաբերյալ (մասնավորապես իսլամի) իր հայացքները։ Մեկ այլ գլխում Նուխաևը քննադատության է ենթարկում ԱՄՆ-ին ու ամերիկյան քաղաքացիներին։ Հիշատակելով 1977 թվականին Նյու Յորքում էներգացանցի վթարների ժամանակ զանգվածային անկարգությունները՝ Նուխաևը պնդում է, որ նյույորքցիները, էլեկտրականության անջատումից անմիջապես հետո, զբաղվել են թալանով, կողոպուտով ու բռնությամբ ու, իբր, նույնիսկ ոստիկանությունը չի համարձակվել խառնվել։

## Ծանոթագրություններ

## Արտաքին հղումներ
* Разговор с варваром. Заказчиком убийства Пола Хлебникова считают бывшего сподвижника Дудаева

Կատեգորիա:Քաղաքական գրքեր
Կատեգորիա:Չեչենական պատերազմի մասին գրքեր
Բլայ (շրջան)

**Բլայի շրջան** (, վարչական շրջան Ֆրանսիայում՝ Նոր Ակվիտանիա երկրամասի Ժիրոնդ դեպարտամենտում։ Սահմանակից է նույն երկրամասի Լիբուռնի, Բորդոյի, Լեսպառ-Մեդոկի շրջաններին, ինչպես նաև Ծովամերձ Շարանտ դեպարտամենտի Ժոնզակի շրջանին։ Բլայի շրջանում ձևավորվել է ընտրական երկու կանտոն՝ Լ'Էստուերը և Նորդ Ժիրոնդը։

Ունի 62 համայնք։ Զբաղեցնում է 782,4 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 90․090։ Շրջանի սուպրեֆեկտուրան (վարչական կենտրոնը) Բլայ քաղաքն է, որը նաև շրջանի խոշորագույն բնակավայրն է։

## Պատմություն
Բլայի շրջանը կազմավորվել է 1800 թվականին։ 2006 թվականի մայիսին նրան է փոխանցվել Բորդոյի շրջանի Սենտ Անդրե դը Կյուբզակ կանտոնը։

2015 թվականին Ֆրանսիայում տեղի ունեցած կանտոնների վերակազմավորման արդյունքում Բլայի շրջանում ձևավորվել են հետևյալ կանտոնները․

# Բլայ
# Բուր
# Սենտ Անդրե դը Կյուբզակ
# Սեն Սիե սյուր Ժիրոնդ
# Սեն Սավեն

## Ծանոթագրություններ

## Արտաքին հղումներ
* Blaye sobre el Instituto Nacional de Estadística y de Estudios Económicos de Francia (INSEE, ֆրանսերեն)

Կատեգորիա:Ֆրանսիայի շրջաններ
Կատեգորիա:Ֆրանսիայի վարչական բաժանում
Իզաբելլա Յայլյան

**Իզաբելլա Յայլյան** (), հայ մարզուհի, ծանրորդ, Տոկիոյի 2020 թվականի ամառային օլիմպիական խաղերի մասնակից, Եվրոպայի 2023 թվականի առաջնության բրոնզե մեդալակիր, Հայաստանի կանանց ծանրամարտի հավաքականի անդամ։

## Կենսագրություն
Իզաբելլա Յայլյանը ծնվել է 1995 թվականի հունվարի 4-ին, Երևան քաղաքում։

2009 թվականի Եվրոպայի երիտասարդական առաջնությունում Յայլյանը մինչև 48 կգ քաշային կարգում զբաղեցրել է երկրորդ տեղը՝ 136 կգ արդյունքով։ 2010 թվականին Իզաբելլան մասնակցել է Սինգապուրի պատանեկան օլիմպիական խաղերի որակավորման մրցաշարին և մինչև 53 կգ քաշային կարգում նվաճել արծաթե մեդալ։

2011-2012 թվականների հայ մարզիկը դարձել է պատանիների Եվրոպայի չեմպիոն։ Նույն թվականին նա մասնակցել է մեծահասակների աշխարհի առաջնությանը, որտեղ 168 կգ (75+93) արդյունքով զբաղեցրել է 24-րդ հորիզոնականը։

2014 և 2015 թվականների Իզաբելլա Յայլյան դարձել է Եվրոպայի 20 տարեկանների չեմպիոն, իսկ պատանիների աշխարհի առաջնությունում զբաղեցրել է չորրորդ հորիզոնականը։

2014 թվականի աշխարհի առաջնությունում Իզաբելլա Յայլյանը ներկայացրել է Հայաստանը, որտեղ մինչև 63 կգ քաշային կարգում զբաղեցրել է 18-րդ հորիզոնականը՝ 207 կգ (97 + 110) արդյունքով։ Նույն թվականին հանդես է եկել Եվրոպայի պատանեկան առաջնությունում և մինչև 58 կգ քաշային կարգում նվաճել է ոսկե մեդալ։

2015 թվականին Թբիլիսիում տեղի ունեցած Եվրոպայի առաջնությունում մինչև 58 կգ քաշային կարգում զբաղեցրել է 6-րդ հորիզոնականը․ նա «պոկում» վարժությունում բարձրացրել է 89 կգ, «հրումում»՝ 109 կգ։ Նույն թվականին նա իր կարիերայում երկրորդ անգամ դարձել է Եվրոպայի պատանիների չեմպիոն։

2015 թվականին Հյուսթոնում կայացած աշխարհի առաջնությունում նա հանդես եկել մինչև 58 կգ քաշային կարգում և բարձրացրել 89 կիլոգրամ «պոկում» վարժությունում, 112 կիլոգրամ՝ «հրում» վարժությունում և զբաղեցրել է 14-րդ հորիզոնականը։

2016 թվականի Եվրոպայի առաջնությունում նա զբաղեցրել է 10-րդ տեղը՝ բարձրացնելով ընդհանուր 190 կգ։

Աշխաբադում 2018 թվականի աշխարհի առաջնությունում հայազգի ծանրորդը մինչև 59 կգ քաշային կարգում, «պոկում» վարժությունում բարձրացնել է 95 կգ, իսկ «հրումում»՝ 115 կգ և զբաղեցրել է 10-րդ հորիզոնականը։

2019 թվականի Բաթումում կայացած Եվրոպայի առաջնությունում Յայլյանը զբաղեցրել է հինգերորդ տեղը՝ բարձրացնելով 207 կգ, իսկ պոկում վարժությունում գրավել է երկրորդ տեղը։

Թաիլանդի Պատտայա քաղաքում տեղի ունեցած 2019 թվականի ծանրամարտի աշխարհի առաջնությունում հայազգի մարզուհին հինգ կիլոգրամով պակաս է բարձրացրել և զբաղեցրել է 14-րդ հորիզոնականը։

2021 թվականին Մոսկվայում կայացած Եվրոպայի առաջնությունում մինչև 55 կգ քաշային կարգում «պոկում» վարժությունում գրավել է երկրորդ տեղը և ամփոփիչ չորրորդ տեղը՝ 195 կգ արդյունքով։

Երևանում տեղի ունեցած Եվրոպայի 2023 թվականի առաջնությունում Իզաբելլա Յայլյանը 55 կգ քաշային կարգում երկամարտի 196 կգ արդյունքով երկու վարժությունների հանրագումարով նվաճել է բրոնզե մեդալ։ Առանձին վարժություններում նա ևս երկու փոքր բրոնզե մեդալ է նվաճել։

## Ծանոթագրություններ

## Արտաքին հղումներ
* Профиль на сайте Всемирной федерации тяжёлой атлетики
*Izabella Yaylyan  Biographical information
*Yaylyan Izabella (ARM)

Կատեգորիա:21-րդ դարի հայ կանայք
Կատեգորիա:Երևան քաղաքում ծնվածներ
Կատեգորիա:Հայ ծանրամարտիկներ
Կատեգորիա:Հայ ծանրամարտուհիներ
Կատեգորիա:Հայ օլիմպիական ծանրամարտիկներ
Սպանությունների ակումբ՝ ամեն հինգշաբթի

**«Սպանությունների ակումբ՝ ամեն հինգշաբթի»** (), բրիտանացի հեռուստահաղորդավար, գրող, կատակերգու Ռիչարդ Օսմանի դեբյուտային վեպը։ Գիրքն առաջին անգամ տպագրվել է 2020 թվականի սեպտեմբերի 3-ին «Viking Press»-ի կողմից, որը «Penguin Random House»-ի մասնաճյուղերից մեկն է։

Գիրքը հայերեն հրատարակվել է 2023 թվականին «Newmag» հրատարակչության կողմից։ Գրքի հայերեն թարգմանության հեղինակը Աստղիկ Աթաբեկյանն է։

## Նկարագրություն
Մոտ ութսուն տարեկան չորս թոշակառուներ, որոնք ապրում են բրիտանական փոքր ավաններից մեկում, շաբաթը մեկ անգամ հավաքվում ու քննարկում են սպանությունների չբացահայտված գործեր։ Գրքի հերոսները՝ Էլիզաբեթը, Ջոյսը, Ռոնը և Իբրահիմն իրենց խմբակն անվանում են «Սպանությունների ակումբ՝ ամեն հինգշաբթի»։ Օրերից մի օր հերոսներն իմանում են, որ իրենց անվանում տեղի է ունեցել իրական հանցագործություն։ Ավելին, դիակի մոտ հայտնաբերվում է առեղծվածային մի լուսանկար։ Հերոսներն անմիջապես գործի են անցնում։ Շուտով դիակների թիվն ավելանում է, իսկ հերոսները փորձում բացահայտել մարդասպանին։

## Հրատարակում
Օսմանը ներշնչվել է գրելու այս գեղարվեստական վեպն այն բանից հետո, երբ այցելել է բրիտանական ծերանոցներից մեկը։ Նա գիրքը բոլորից գաղտնի գրել է մոտ 18 ամսվա ընթացքում։

2019 թվականին, հրատարակման 10 քայլանի աճուրդից հետո, «Penguin Random House»-ը ձեռք է բերում «Սպանությունների ակումբ՝ ամեն հինգշաբթի» վեպի ու դրա երկրորդ մասի («Մարդը,որը մահացավ երկու անգամ») հրատարակման իրավունքը։ «The Guardian»-ի տվյալներով՝ գործարքի արժեքը յոթանիշ թիվ է եղել։

Գիրքն առաջին անգամ հրատարակվել է 2020 թվականի սեպտեմբերի 3-ին։ Վաճառքի առաջին երեք օրվա ընթացքում վաճառվել է վեպի 45 000 օրինակ ու դարձել «Sunday Times»-ի թիվ մեկ բեսթսելեր։ Նույն տարվա սեպտեմբերի 8-ի դրությամբ արդեն գրքի թարգմանության և հրատարկման իրավունքը ձեռք էր բերվել 16 երկրի կողմից։ 2020 թվականի դեկտեմբերի 19-ին նախորդած շաբաթվա ընթացքում էլ վաճառվել է գրքի 134,514 օրինակ՝ դառնալով երբևէ առաջին դեբյուտային վեպը, որը Սուրբ ծննդյան տոներին ամենավաճառված գիրքն է եղել։

## Ընդունում
«The Times»-ի գրաքննադատ Քրիստինա Հարդիմենթը նշել է, որ գիրքն ունի «հնարամիտ սցենար»։

«The Guardian»-ն էլ այն բնորոշել է որպես պատմության մեջ «մեծահասակների համար նախատեսված ամենարագ վաճառվող քրեական դեբյուտը»։

## Էկրանավորում
Գիրքը 2021 թվականի սկզբին ձայնագրվել է «BBC Radio 4»-ի կողմից։ Տեքստը կարդացել է Հայդն Գուինը։

Սթիվեն Սփիլբերգի «Amblin Entertainment» արտադրական ընկերությունը ձեռք է բերել գրքի էկրանավորման իրավունքները։ Ֆիլմի սցենարային ու ռեժիսորական աշխատանքը կղեկավարի Օլ Փարքերը։

## Սիքվել
Շարքի երկրորդ գիրքը՝ «Մարդը,որը մահացավ երկու անգամ» վեպը հրատարակվել է 2021 թվականի սեպտեմբերի 16-ին, իսկ երրորդ գիրքը՝ «Փամփուշտը, որը վրիպեց»-ը՝ 2022 թվականի սեպտեմբերին։

## Ծանոթագրություններ

Կատեգորիա:2020 վեպեր
Կատեգորիա:Newmag հրատարակչության գրքեր
Կատեգորիա:Բրիտանական վեպեր